CELEX: C2004/168/16
Language: et
Date: 2004-06-26 00:00:00
Title: Kohtuasi T-146/04: Hagi, mille esitas 20. aprillil 2004 Koldo Gorostiaga Atxalandabaso Euroopa Parlamendi vastu

26.6.2004   
            
            
               ET
            
            
               Euroopa Liidu Teataja
            
            
               C 168/9
            
         Hagi, mille esitas 20. aprillil 2004 Koldo Gorostiaga Atxalandabaso Euroopa Parlamendi vastu
   (Kohtuasi T-146/04)
   (2004/C 168/16)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 20. aprillil 2004 hagi, mille on esitanud Koldo Gorostiaga Atxalandabaso, elukohaga Saint Pierre d'Irube (Prantsusmaal), Euroopa Parlamendi vastu. Hagejat esindab avocat Didier Rouget.
   Hageja esitab esimese astme kohtule järgmised nõuded:
   
               —
            
            
               Tühistada Euroopa Parlamendi 24. veebruari 2004 otsus, millega nähakse ette hagejale makstavatelt hüvitistelt mahaarvamiste tegemine, kuni tema väidetava võla parlamendile tasumiseni;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Vaidlustatud otsuse alusel on parlament leidnud, et erinevate parlamentaarsete hüvitiste kasutamist tõendavate dokumentide puudumisel võlgnes parlamendiliikmest hageja, parlamendi liige, 118 360, 18 eurot ja otsustas teha nendelt hüvitistelt mahaarvamisi.
   Hageja vaidlustab selle otsuse, väites, et parlament rikub reegleid, mis käsitlevad parlamendi liikmetele kulude ja hüvitistele maksmist, sealhulgas sellel alusel, et selle otsuse oli vastu võtnud parlamendi peasekretär, mitte parlamendi juhatus, nagu on sätestatud nimetatud reeglite artiklis 27. Hageja väidab ka, et vaidlustatud otsus rikub objektiivsuse, erapooletuse, võrdsuse ja mittediskrimineerimise põhimõtteid ning samuti kummagi poole ärakuulamise ja kaitseõiguse põhimõtteid. Ta väidab samuti, et vaidlustatud otsus ei sisaldanud piisavalt põhjendusi ja et sellega on toimunud võimu kuritarvitamine, sest see oli vastu võetud pelgalt poliitiliste eesmärkide saavutamiseks. Viimasena rõhutab hageja, et parlament on teinud olulise hindamisvea.